Den Vest-Sjællandske Avis, 1823-05-27
Man forventer ved den Franske Armee at Hovedqvarteret vil ankomme til Madrid den 23de eller 24de. Jmidlertid skulle de Franske ikke have ifinde at rykke videre frem end dertil; de ville blot indsætte en Regiering i denne Stad og derpaa overlade Roialisterne selv at erobre de sydlige Provindser. Disse Tropper skulle da, som det hedder, lønnes med Penge, som skulle laanes under den Franske Regierings Garantie. Man havde Efterretninger i Burgos fra Madrid, som naae til den 7de Mai, ifølge hvilke Grev Abisbal endnu opholdt sig i denne Stad, og fortsatte der med Jver og Held sine Forholdsregler til at forsvare sit Fædreneland. – Man har forresten faaet to ubehageligt Efterretninger for den Franske Armee; den ene, at General Qvesada er i Egnen ved Santona bleven forladt af næsten alle sine Tropper, som ere gaaede over til de Constitutionelle Gueriller, som nogle sige, fordi de vente sig mere Fordeel af at udplyndre den Franske Armees Transporter end af det Bytte, som de kunne giøre i det forarmede Spanien selv; men efter en anden Beretning er det en Følge af, at General Qvesada har villet indføre en strengere Mandslugt blandt sine Folk og har ladet nogle af dem haardt straffe. J hvad nu Aarsagen dertil er, saa er dog saa meget vist, at Blocaden for Santona er bleven ophævet, at Garnisonen i den og de øvrige Fæstninger streife ind i Landet saa at man har været nødt til at forlange Forstærkninger af Franske Tropper paa dette Punkt. Denne Begivenhed er ogsaa saa meget mere farlig, som General Morillo, samler en Armee ved Leon i det nordlige Spanien og truer at falde den Franske Armee i Ryggen. Det er desuden mærkeligt at de Franske officielle Efterretninger omtale aldeles ikke hvad der forefalde i de nordlige Provinser i Spanien. Den anden ubehagelige Efterretning er at Constitutionelle Gueriller have dannet sig i Aragonien og Gallizien. Jblandt de, som giennemstreife Navarra ere de betydeligste de, som commanderes af Pablo, som ogsaa kaldes Chapalangara, en meget dristig og virksom Mand; af Mendiza, som tilforn har været Atjutant hos Porlier og af Capeleta, en Søn af den gamle Vicekonge i Navarra. De streife lige til Vittoria og St. Sebastian, hvorved de Franske have været nødt til at bruge Beleiringstropperne fra Pampelona og St. Sebastian og at forlange nye Forstærkninger fra Frankerige. Der berettes fra Vittoria at man træffer de kraftfuldeste Forholdsregler for at sikkre Landeveien, som fører til det store Hovedqvarteer; thi forblev der nogensteds et langt Mellemrum, som ikke var besat af Colonner af Franske Tropper, saa vilde Guerillerne i Øieblikket borttage Transporterne og selv de mindre Detaschementer. – Vende vi vore Blikke den til Catalonien, saa seer det ikke heller fordeelagtigere ud for den Franske Armee. Denne udbreder sig vel langsomt langs med Søekysten og skal nærme sig Barcellona og besætte Havnen Palamos, men vi mangle aldeeles officielle Efterretninger og denne Armees Operationer, og af de private Efterretninger, som indeholdes deels i Journal des Debats og deels i Ultrabladet Etoile giver sig tydelig tilkiende, at Mina er undsluppet den Fælde, hvori man troede at have bragt ham; thi man seer saameget, at han har forladt Campedron er gaaet over Berga til Manresa, langs ned med Lobregat Floden, og at han har paa nye foreenet sig med Milans og Loberes Divisioner.